Jaak Prints

Jaak Prints (2003. aastani Jaak Teppart; sündinud 7. mail 1981 Tallinnas) on eesti teatri- ja sporditegelane ning teatriõppejõud. 2024. aasta sügisest on ta Von Krahli Teatri tegevjuht. Ta on lõpetanud 1999. aastal Tallinna Inglise Kolledži ja õppinud lühikest aega Tartu Ülikoolis eesti filoloogiat. 2000. aastast õppis ta Eesti Muusikaakadeemia Kõrgemas Lavakunstikoolis (Ingo Normeti juhendataval kursusel), mille lõpetas 2004. aastal (21. lend). Aastatel 2013–2014 täiendas ta end Peterburi Riiklikus Teatriakadeemias Lev Erenburgi käe all. Soovis seal spetsialiseeruda lavastajaõppele, kuid seda eriala ei avatud ja ta õppis lühikest aega näitleja erialal. Aastatel 2004–2005 töötas Prints näitlejana teatris Vanemuine ja 2005–2012 teatris NO99. Sel perioodil mängis ta ka mitmes filmis ja telesarjas; üks tema tuntumaid rolle oli sotsiaalse sidususe ministri nõunik ETV telesarjas "Riigimehed" (2010). Ta oli teatri NO99 vaimukate videoloengute sarja "Valimiskool" esitaja (2010) ja telesarja "Tähed jääl" (2012, Kanal 2) kaassaatejuht. Aastatel 2013–2016 võttis Prints igapäevasest teatritööst puhkust, et keskenduda poliitilise monolavastuse "Kodumaa karjed" (2015, NO99) ettevalmistamisele ja esitamisele, millest sai üks tema jõulisemaid näitlejatöid, ning töötas Tallinna jalgpalliklubi FC Flora tegevjuhina. 2015. aastal mängis ta ka külalisnäitlejana Hamburgi Thalia teatris. Jaak Prints õpetas aastatel 2004–2005 Tartu Ülikooli tõlkekeskuses avalikku esinemist ja alates 2005. aastast Nukuteatri Noortestuudios näitekunsti. Aastatel 2018–2021 juhatas ta peakoordinaatorina Eesti Muusika- ja Teatriakadeemia lavakunstikooli. 2020–2024 oli ta koos Külli Teetammega lavakunstikooli 31. lennu juhendaja ja õpetas vanemlektorina näitlejatööd. 21. septembril 2017 Riigikogus toimunud arutelul "Eesti demokraatia ohud ja väljakutsed", kus kaasettekandjad olid Euroopa Parlamendi liige professor Marju Lauristin ja Riigikogu liige Toomas Jürgenstein, pidas näitleja Jaak Prints tähelepanuväärse kõne "Me ei pea kartma". Ta on olnud järgmiste tähtürituste lavastaja: 2017 – Eesti Vabariigi aastapäevakontsert (kunstiline juht ja lavastaja); 2018 – festivali Jazzkaar žanriülene suurteos, kontsertlavastus "Saja lugu" (originaalmuusika autor Erki Pärnoja) ja 2023 – Eesti Kultuurkapitali aastapreemiate auhinnatseremoonia Viimsi Artiumis. 2024. aasta sügisest on ta Von Krahli Teatri tegevjuht. Ühtlasi on ta alates 2023. aastast Eesti Draamateatri rollilepinguga näitleja. 2005 – "Jean D'Arc tuleriidal" (dramaatiline oratoorium, Vanemuise ja Eesti Kontserdi koostöö) 2007 – "Karaoke" (Eesti Nuku- ja Noorsooteatri noortestuudio) 2009 – "Kuus reisijat" (NO99 / Eesti Nuku- ja Noorsooteatri noortestuudio) 2022 – "Tiit Pagu" (EMTA lavakunstikooli 31. lennu diplomilavastus Tallinna Linnateatris) 2024 – "Kindlates kätes. Missa Reformierakonnast" (Von Krahli teatri ja Delfi Meedia koostöö) "Mis iganes, Aleksander!" (2007) – Aleksander "Soovide puu" (2008) "Riigimehed" (2010, telesari) – nõunik "Päikese poole" (2011, telesari) – Andres "1944" (2015) – Richard Pastak "Vehkleja" (2015) – õppealajuhataja "Supilinna Salaselts" (2015) – politseinik Kuul "Mehetapja/Süütu/Vari" (2017) – Timo "Sa pole üksi" (2024) – Gestapo ametnik 2007 – festivali Balti Teatrisügis parima kõrvalosatäitja auhind (osa eest lavastuses "ГЭП") 2016 – Eesti Teatriliidu meespeaosatäitja auhind 2021 – Valgetähe IV klassi teenetemärk Jaak Printsi vanemad on näitlejad Sulev Teppart ja Anu Lamp. Ka tema noorem vend Tõnn Lamp on näitleja. Karmen Rebane, Reet Weidebaum. Von Krahli teatri uued juhid on Jaak Prints ja Juhan Ulfsak ERR Kultuur, 11.09.2024. Margus Mikomägi. Jaak Prints: ma olin nemad Teatritasku, 29.12.2017. NO99 Valimiskool ehk kuidas tüssatakse valijaid. Esimene õppetund Eesti Ekspress, 22.01.2011. Erle Loonurm. Arvustus: "Kodumaa karjed" viib vaataja rännakule viimase 25 aasta emotsionaalselt tähtsatesse hetkedesse ERR Kultuur, 03.03.2015. Heili Sibrits. Lavakooli tööd juhib Jaak Prints Postimees Kultuur, 11.09.2018. Lennud Eesti Lavastuste Andmebaas. Vaadatud 22.09.2024. Riigikogus olid arutusel demokraatiaga seotud aspektid Riigikogu koduleht. Istungi ülevaated, 21.09.2017. Vabariigi aastapäeva kontserdi lavastab tänavu Jaak Prints Delfi, 13.01.2017. ETV saade "Saja lugu. Kuidas portreteerida eestlast?" ERR Arhiiv, 01.05.2018. Vaata uuesti: kultuurkapitali aastapreemiate auhinnatseremoonia Artiumis ERR Kultuur, 09.02.2023. Jaak Prints Eesti Teatri Agentuuri kodulehel. Vaadatud 22.09.2024. Lavakunstikooli tudengid esitavad Raadioteatris 1930. aastate lööklaule ERR Kultuur, 22.02.2024. Sügisel jõuab vaatajate ette Jaak Printsi lavastus Reformierakonnast ERR Kultuur, 10.05.2024. Eesti riiklike teenetemärkide kavaleride andmebaas presidendi kantselei kodulehel (president.ee). Aigi Viira. "Teatritudeng Jaak Teppart võttis uue perekonnanime – Prints" SL Õhtuleht, 14. oktoober 2003 Verni Leivak. "Meeskonnakaaslane Jaak Prints" Postimees, 6. detsember 2010 Kaarel Täll. "FC Flora uueks tegevjuhiks sai näitleja Jaak Prints" Postimees, 8. mai 2012 Ursula Nõu. "Jaak Prints: ju ma põlen kõrgema leegiga. Kauaks tahti jätkub, ei tea" Eesti Päevaleht / LP, 22. august 2015 Jaak Prints parlamendile: Me ei pea kartma Jaak Printsi kõne (täielik tekst) olulise tähtsusega riikliku küsimuse “Eesti demokraatia ohud ja väljakutsed” arutelul Riigikogus 21. septembril 2017 Margus Mikomägi. Jaak Prints: ma olin nemad Teatritasku, 29. detsember 2017 ETV saade "Plekktrumm. Jaak Prints" ERR Arhiiv, 17. oktoober 2022 Karin Allik. Õhkpadi, millelt lendu tõusta (Jaak Printsi kui teatripedagoogi mõtteid). Sirp, 11. november 2022 Klassikaraadio saade "Külaline". Saatekülalised on lavakunstikooli tudengid ja kursuse juht Jaak Prints Klassikaraadio/ERR, 13. november 2023 Vilja Kiisler. Jaak Prints: vahepeal olen küll mõtelnud hinge tõmmata, aga... Eesti Päevaleht / LP, 13. september 2024